30 Službeni list Europske unije 03/Sv. 28 31984R1763 26.6.1984. SLUŽBENI LIST EUROPSKIH ZAJEDNICA L 166/1 UREDBA VIJEĆA (EEZ) br. 1763/84 od 19. lipnja 1984. o sklapanju Sporazuma u obliku razmjene pisama između Europske ekonomske zajednice i Barbadosa, Belizea, Narodne Republike Kongoa, Fidžija, Kooperativne Republike Gvajane, Jamajke, Republike Kenije, Demokratske Republike Madagaskara, Republike Malavija, Mauricijusa, Republike Surinama, Kraljevine Svazija, Ujedinjene Republike Tanzanije, Trinidada i Tobaga, Republike Ugande, Republike Zimbabvea i Svetog Kristofora i Nevisa o pristupanju zadnje navedene zemlje Protokolu 7 o šećeru iz zemalja AKP-a priloženom Drugoj konvenciji AKP-EEZ VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir prijedlog Komisije, budući da se Deklaracijom 2 u Prilogu Protokolu 7 o šećeru iz zemalja AKP-a koji je priložen Drugoj konvenciji AKP-EEZ (!) utvrđuje da Sveti Kristofor i Nevis uživa tretman jednak tret- manu predviđenom u gore navedenom Protokolu u pogledu količine od 14 800 tona; budući da je Sveti Kristofor i Nevis stekao neovisnost 19. rujna 1983. i zatražio pristupanje Drugoj konvenciji AKP-EEZ kao i Protokolu 7; budući da se provedba Protokola 7 provodi u okviru zajedni- čkog uređenja tržišta šećera; budući da je primjereno odobriti Sporazum u obliku razmjene pisama između Europske ekonomske zajednice i država nave- denih u Protokolu 7 te Svetog Kristofora i Nevisa o pristupanju te zemlje Protokolu 7, () SL L 347, 22.12.1980., str. 1. DONIJELO JE OVU UREDBU: Članak 1. Ovime se u ime Zajednice odobrava Sporazum u obliku razmjene pisama između Europske ekonomske zajednice i Barbadosa,  Belizea,  Narodne  Republike  Kongoa,  Fidžija, Kooperativne Republike Gvajane, Jamajke, Republike Kenije, Demokratske  Republike Madagaskara, Republike  Malavija, Mauricijusa, Republike Surinama, Kraljevine Svazija, Ujedinjene Republike Tanzanije, Trinidada i Tobaga, Republike Ugande, Republike Zimbabvea i Svetog Kristofora i Nevisa o pristupanju zadnje navedene zemlje Protokolu 7 o šećeru iz zemalja AKP-a priloženom Drugoj konvenciji AKP-EEZ-a. Tekst Sporazuma priložen je ovoj Uredbi. Članak 2. Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajed- nicu. Članak 3. Ova Uredba stupa na snagu sljedećeg dana od dana objave u Službenom listu Europskih zajednica.